cyanic-selkie/wikianc huggingface dataset:
Bloddoping
Blodet som brukes kan være fra samme person som er tappet tidligere, eller fra en annen person med samme blodtype. Hvis overføringen skjer med eget blod har utøveren én måned tidligere blitt tappet for blod. Så vil utøveren fortsette å trene på vanlig vis. Kroppen vil da produsere opp de røde blodlegemene. Når man så sprøyter inn blodet igjen vil nivået av røde blodlegemer være unormalt høyt.
Det finnes også måter å oppdage om blodlegemene er unormalt gamle.
Fylkesvei 2450
Fylkesvei 2450 går mellom Klosbøle i Nord-Aurdal og Bagn i Sør-Aurdal kommune.
Det meste av veien var tidligere del av E16. Før Bagnskleivtunnelen ble åpnet gikk veien mellom Valdrestunet og Nordre voll i Bagn, og hadde en lengde på 0,8 km. Frem til 2019 hadde veien betegnelsen fylkesvei 222 (Oppland).
Madrid-Barajas lufthavn
Madrid-Barajas lufthavn er den internasjonale flyplassen i den  spanske hovedstaden, Madrid. Flyplassen ble åpnet i 1928, og har etter hvert vokst til å bli en av de største knutepunktene i Europa. Flyplassen har sitt navn fra byen Barajas, som har sin egen metrostasjon på samme linje som flyplassens. I 2014 reiste over 41 millioner passasjerer til eller fra flyplassen, noe som gjorde den til den 27. travleste i verden, og den 6. travleste i Europa det året. Barajas er hovedbase for det nasjonale flyselskapet Iberia Spanish Airlines. Iberia står for over 60 prosent av trafikken på Barajas.
Avelar Brandão Vilela
Avelar Brandão Vilela (født 13. juni 1912 i Viçosa i delstaten Alagoas i Brasil, død 19. desember 1986 i São Salvador da Bahia) var en av Den katolske kirkes kardinaler. Han var erkebiskop av São Salvador da Bahia 1971–1986, og primas for Brasil da dette erkebispedømmet ble gitt denne rang i 1980.
Han ble kreert til kardinal av pave Paul VI i 1969.
Han deltok ved konklavet august 1978 som valgte pave Johannes Paul I, og ved konklavet oktober 1978 som valgte Johannes Paul II. Han deltok også under Annet Vatikankonsil 1962–1965.
Episkopalgenealogi
Hans episkopalgenealogi er:
1692 Subbotina
1692 Subbotina er en hovedbelteasteroide. Den ble oppdaget 16. august 1936 av Grigoriy N. Neujmin ved Krim-observatoriet i Simeiz på Krimhalvøya.
Fylkesvei 2812
Fylkesvei 2812  går mellom Tøddøl bru og Hagen i Nore og Uvdal kommune.
Frem til 2019 hadde veien betegnelsen fylkesvei 123.
Friidrett under Sommer-OL 1920
Friidrett under Sommer-OL 1920. Friidrett var med for sjette gang på det olympiske programmet 1920 i Antwerpen. Utøvere fra ? nasjoner, alle menn, konkurrerte om 29 olympiske titler.
Femkamp
Femkamp besto av følgende grener: lengde, spyd, 200 m, diskos og 1500 m.
Khanty-Mansijsk
Historie
Khanty-Mansijsk ble grunnlagt i 1930 som arbeidsbosetningen Ostjako-Vogulsk (russisk: Остяко-Вогульск), etter de foreldete navnene ostjaker og voguler for de lokale folkegruppene khantyer og mansier. I 1940 ble navnet endret til Khanty-Mansijsk. Den ble i 1950 slått sammen med landsbyen Samarovo, som har vært kjent siden 1500-tallet, og fikk samtidig innvilget bystatus.
Faces
Faces var et engelsk rockeband som var populære på begynnelsen av 1970-tallet.
Khanty-Mansijsk
Økonomi og næringsliv
På grunn av områdets omfattende oljeindustri er Khanty-Mansijsk en av de mest velstående byene i Russland. Byen er også et turistsentrum for ski- og snowboardsport og blir besøkt av mange mennesker hele året.
Faces
Av deres mest kjente låter, kan nevnes «Stay With Me», – det nærmeste gruppen kom en hit – «Ooh La La» (med Ron Wood på vokal), «Had Me a Real Good Time», «Pool Hall Richard» og «Cindy Incidentally».
At Rod Stewart etter hvert fikk stor sukess som soloartist, og dermed overskygget resten av bandet, betydde til slutt slutten for Faces. Ronnie Lane gav seg i 1973, og da Ron Wood begynte å spille med The Rolling Stones i 1975, ble bandet oppløst.
Khanty-Mansijsk
Transport
Ei bru over Irtysj ble åpnet i Khanty-Mansijsk i 2004. Brua består av fjorten spenn, og har en total lengde på 1316 meter. Hovedspennet er 231 meter langt.
Khanty-Mansijsk lufthavn ligger kun 4 km fra byens sentrum.
Kultur og sport
Khanty-Mansijsk var arrangørby for verdensmesterskapet i skiskyting i 2003, og i 2005 for det første VM i mixed-stafett i skiskyting. Byen arrangerte igjen VM i mixed stafett i 2010 og fullt VM i skiskyting 2011.
Khanty-Mansijsk var også arrangør for verdenscupen i sjakk i 2005 og 2007, og den 38. sjakkolympiade i 2010.
Livius Andronicus
Lucius Livius Andronicus (gresk Libios Andronikos), levde anslagsvis fra ca. 260 f.Kr. – ca. 203 f.Kr., var opprinnelig en greker som ble kjent som oversetter og dramatiker på latin i Roma. Han er den eldste romerske forfatter som er kjent ved navn, men han må ha bygd på en eldre litterær tradisjon i Roma. Tradisjonelt har Livius blitt sett på som en formidler av gresk litteratur i Roma, men det er også hevdet at hans oversettelser og gjendiktninger har vært et ledd i en styrking av den latinske litteraturen nettopp mot den dominansen som gresk litteratur sto for.
Livius Andronicus var en tidligere gresk slave fra den greske kolonien Tarentum eller Tarent (i dag Taranto, Italia) som romerne erobret i år 272. Han var først slave hos en romersk adelsmann, Livius, og underviste familiens sønner i gresk. Etter at han ble frigitt føyde han sin tidligere herres navn til sitt eget latiniserte etter romersk skikk. Deretter levde han av å undervise i gresk i Roma. I forbindelse med undervisningen i gresk oversatte han Homers Odysseen til latin, «Odysseia». Det er kanskje det første verket i historien, hvis man ser bort fra etterligninger, som ble forsøkt omsorgsfullt oversatt fra et språk til et annet. Rent språklig sett er verket ikke spesielt betydningsfullt. Det greske heksameter var for vanskelig å overføre til latin slik at han brukte det lokale versemålet saturnier isteden (etter den romerske oldtidsguden Saturnus). Bare noen få linjer har overlevd fra dette verket, men viser at han stundom var mindre heldig i oversettelsen. Verkets betydning ligger i at han gjorde den greske mytologien tilgjengelig for romerne og mytologien var en betingelse for høystemte vers. Verket ble uansett i bruk som romersk skolebok.
Deretter ble det ene greske verket etter det andre oversatt til latin, spesielt drama. Verkene har siden gått tapt, men titlene kjennes: Achilles, Aegisthus, Aiax mastigophorus og komedien Gladiolus. Livius Andronicus beholdt versemålene, men med betydelig endringer. Fra år 240 f.Kr. ble hans dramaer satt opp i Roma. Romerne regner selv dette året som deres litteraturs fødselsår. Med disse var den litterære aktiviteten i gang i Roma, og hans tittel som den romerske litteraturens far er ikke uten berettigelse.
Da punerne truet selveste Roma under den puniske krig fikk han i 207 i oppdrag å forfatte en soningshymne til Juna Regina, himmeldronningen. I en prosesjon ble hymnen sunget av 27 jomfruer (3 x 3 x 3) i en prosesjon gjennom Roma. Byen ble som bekjent berget. Dette verket hadde opplagt en slik stor suksess at Minerva-tempelet på Aventin ble åpnet for forfattere og skuespillere, en betydelig revaluering av deres sosiale status.
Fra andres sitat skal han også ha skrevet andre dikt som ikke lenger eksisterer.
Skifilm
Skifilm er en voksende sjanger innen filmbransjen. En skifilm inneholder som regel hopp, frikjøring og jibbing på ski, snøbrett eller annet.
Skigåing har blitt tatt opp på film siden 1910, men fant ikke sin vei til Hollywood-fremvisninger før på 1930-tallet, da skigåing begynte å bli en mer populær fritidsaktivitet i USA. Snøbrettkjøringens fremmarsj til lerretene var parallell med idrettens poularitet som steg sent på 1980-tallet og tidlig på 1990-tallet.
Det begynte med Warren Millers selvfinansierte film Deep and Light i 1949, og etter det oppsto en tradisjon for å lage dokumentarfilmer om skigåing, skiløpere, og skilivsstilen, tatt opp på forskjellige steder rundt omkring i verden, og som viste frem de beste skiløperne på den tiden. Selv om disse filmene ikke ble distribuert igjennom vanlige kanaler, så ble disse filmene vist på skibykinoer og -puber, og senere, distribuert på VHS og DVD.
Ånøya
Ånøya er en innsjø i kommunene Melhus og Skaun i Trøndelag. Innsjøen er noe oppdemmet ved utløpet i nordre ende, og den er magasin for Sagbergfossen kraftverk. Dybdenivået er meget ujevnt. Innsjøen ligger knapt 30 kilometer fra Trondheim, og er et populært ferie- og utfartsmål. Langs vestsiden av vannet går fylkesvei 708.
Skifilm
Redigering av skifilm
En skifilm er som oftest helt synkronisert til musikken, og det blir lagt vekt på redigeringen. Filmene er ofte godt planlagte og gjennomførte.
Ånøya
Av fisk er ørret, rør og ål vanlig. Sjøen ligger cirka 10 kilometer fra Trondheimsfjorden, og utløpselva Vigda er transportåren for ålens vandring.
Skifilm
Redigering av skifilm
Redigeringen av en skifilm skjer i dag som oftest i redigeringsprogram som Adobe After Effects og Final Cut Pro, men også i mange andre redigeringsprogrammer.
Skigåing og snøbrettkjøring i større filmer
Følgende er et forsøk på en forståelig liste over filmer som omhandler skigåing eller snøbrettkjøring, eller viser skigåings- eller snøbrettkjøringsscener.
Fustvatnet
Fustvatnet er en triangelformet innsjø i Vefsn kommune i Nordland. Europavei 6 passerer på vestsiden av vatnet. Bygda Fustvatnet ligg langs den vestre side av vatnet. Bygda Herringen ligger på sørsiden av innsjøen, mens den mindre bygda Tverrlandet ligger på nordøstsiden.
Fustvatnet har navnet sitt fra elva Fusta som renner fra Fustvatnet og munner ut i Vefsnfjorden ved Skaland i Vefsn. Det spekuleres i at navnet Fusta kommer av at elva er «fus», eller renner vilt.
Vassdraget er varig vernet mot kraftutbygging.
Geografi
Fustvatnet er rammet inn av flere fjell og åser. I sør ligger Vardfjellet, Kjemsåsen, Reinfjellet, Brurskanken og Kjerringtind. På Østsiden ligger Stigfjellet, Brekkfjellet, Smedsengfjellet og Mjåvassfjellmassivet. På toppen av Mjåvassfjellet troner Dåertinden på 1346 moh. På Vestsiden ligger Baåsen og Helfjellet samt noen mindre åser.
Tilløpselver
Den største sideelva er Herringelva. Den er kjent for sine meandersvinger. Ved den ligger det et hekkereservat. Elva renner ut i Fustvatnet ved Brekken. Her renner også den mindre elva Brekkelva ut i Fustvatnet. Den kommer fra Kalvdalen og renner ned mot Fustvatnet nedover fjellsidene. Brekkforsen var et velkjent landemerke for veifarende i tidligere tider. Baåga er en mindre elv som renner gjennom Helfjellbygda som ligger på vestsiden av Fustvatnet. Den renner ut i Fustvatnet ved Baågneset. Baågneset er en badeplass som er flittig brukt når været tillater det.
Fiske
Fiskeslag i Fustvatnet er ørret, røye og trepigget stingsild. Det har i tidligere tider også vært laks i innsjøen, men lakseparasitten Gyrodactylus salaris har spredt seg inn i vassdraget fra Vefsna. Derfor har laksetrappa i Jomfruremforsen blitt stengt og laks kommer ikke opp i innsjøen. Sjøørret blir til tider sortert ut og kastet opp i vannet for hånd. Dispensasjon til fiske etter innlandsfisk ble gitt av Mattilsynet for 2016,og vil sannsynligvis fortsette kommende år etter strenge regler for å forhindre smittespredning. Det har ikke vert tillatt å fiske i vassdraget siste fire år.
Fustvatn Grunneierlag selger fiskekort og om nødvendig desinfiserer fiskeutstyret.
Demografi
Fastboende i området jobber for det meste i Mosjøen. Lokalt næringsliv er for det meste jordbruksrettet, men det er også en campingplass på Aspneset og kiosk i Åkvika. Dessuten ligger Nestby Trevarefabrikk i Helfjellbygda.
Halsøyra
Halsøyra er en bygd på østsiden av Vågsøy i Kinn kommune i Vestland, knapt tre kilometer nord for Raudeberg. Området er i le av de sterkeste vindene. Fra Halsør ser man øyene Silda og Barmøya.
Ennå kan man se flere merker etter installasjoner fra den andre verdenskrig her. Fortet på Halsør var bemannet av 87 personer, en offiser, 15 underoffiserer og 71 menige. De bodde i seks brakker. Man hadde fire 105 mm feltkanoner, en 75 mm feltkanon, fem mitraljøser, 16 flammekastere og to 20 mm luftvernkanoner. Anlegget var beskyttet mot en eventuell invasjonsstyrke på Refviksanden med et minefelt med 899 miner.
I perioden fra 1945, da Nord-Vågsøy kirke på Raudeberg brant, til 1950, da den var bygget opp igjen, ble kantinebygget i leiren brukt som kirke for Nord-Vågsøy. Senere ble bygget brukt til barnehage.
Jernovn
Jernovn eller støpejernsovn er en varmeovn laget av støpejern, som man kan legge ved eller annet brennbart materiale i, slik av ovnen avgir varme. Jernovnen ble trolig utviklet i Tyskland på 14- og 1500-tallet. Det var først og fremst i nordlige strøk slike ovner ble utviklet og brukt. Utformingen av dører med hengsler og regulerbare trekkhull gjorde at oppvarmingen ble mer effektiv. De relativt tynne platene ga god gjennomgang av strålevarme, noe som ble forsterket av at ovnene ble farget svarte.
Det produseres stadig jernovner i Norge, blant annet ved Ulefos Jernverk, en bedrift med kontinuerlig virksomhet i produksjonen gjennom mer enn 300 år. Et annet kjent norsk merke er Jøtul.
Jernovnen i Norge
Produksjon av jernovner i Norge tok til på 1600-tallet og de fleste norske jernverk produserte slike ovner, i et stort antall modeller. Før jernovnens tid var det vanlig å ha åpen ild, åre, inne i huset, og et hull i taket, ljore, til å lede ut røyken. Dette førte til mye røyk og sot, i tillegg til at behovet for trekk til ilden gjorde at man måtte ha døren åpen, noe som gjorde rommene kalde og trekkfulle. På 1500-tallet ble det etter hvert vanlig med pipe i stedet for ljore, men selv om dette førte til mindre røyk og sot inne, løste det ikke problemet med trekken.
Da jernovnen ble introdusert i Norge på 1600-tallet, representerte det en stor forandring i folks dagligliv. Man kunne lukke døren og få det både varmt og trekkfritt inne. Fordi folk nå slapp å puste inn røykfull og kald luft, bidro jernovnen til bedre helse og dermed til den synkende dødeligheten på 1700-tallet. Men først midt på 1800-tallet kan en si at jernovnen var blitt det dominerende ildstedet for folk flest i Norge. Jernovnene bygde på to ulike prinsipper for trekk og ventilasjon, bileggeren og vindovnen. Tradisjon og type brensel var avgjørende for hvilken type som ble valgt. Bileggeren ble fyrt fra naborommet, via en grue (peis) og har ingen åpninger mot rommet som skal varmes. Vindovnen fyres fra samme rom og har åpning for fyring og trekk.
Jernovnene hører til de ypperste produkter innen norsk kunstindustri. Ovnene ble ofte støpt i barokk- og rokokkostil. Motivene kunne være fra Bibelen, den klassiske gudeverden, eller avbildninger av konger og dronninger. På 1800-tallet kom ovner i empire-stil og historisme. På 1900-tallet ble vanlig med motiver fra historiske begivenheter eller folkeeventyr.
Både i Norge og Danmark ble jernovner inntil slutten av 1900-årene som oftest kalt jernkakkelovner eller bare kakkelovner. En kakkelovn er en ovn av murverk med kledning av keramiske fliser eller kakler.
Sphinx drupiferarum
Sphinx drupiferarum er en sommerfugl som tilhører familien svermere (Sphingidae). Denne arten har larver som lever på frukttrær.
Utseende
En stor (vingespenn 75 – 115 mm), slank svermer som ligner ligustersvermeren (Sphinx ligustri). Forvingene er gråhvite langs for- og bakkanten, mørkt grå i midten. Bakvingene er svarte med to lysegrå tverrbånd. Bakkroppen er tverrstripet i grått og svart, med en grå lengdestripe i midten. Larven er mørkegrønn med fiolette skråstriper på sidene, hornet på bakkroppen er lilla.
Levevis
Larven lever på kirsebær og plomme (Prunus spp.) og eple (Malus), både på ville og dyrkede trær. Den voksne sommerfuglen flyr i skumringen på forsommeren.
Utbredelse
Denne svermeren finnes over det meste av USA og det sørlige Canada.
San Joaquin (elv)
San Joaquin er en 530 km lang elv som renner gjennom det sentrale California og ut i Stillehavet nordøst for Oakland. Elven ligger i San Joaquin Valley, som er den sentrale dalen i California og rommer elvene Sacramento fra nord og San Joaquin fra sør. Elven er både drikkevann, kilde for elektrisk kraft til San Francisco-området, og en vanningskilde for jordbruk i California.
Elveløpet begynner i Thousand Island Lake i Sierra Nevada. Samlet nedbørsområde er på 83 000 km². Friant-demningen ble reist i 1942, og skaper Millertonsjøen ca. 25 km nord for Fresno. Tilsilting av elven har gjort den i praksis ikke navigerbar, en kanal i det nederste løpet klarer ikke over tid å holde elven åpen for større skip.
Arthur Andersen
Arthur Andersen var sammen med konkurrentene KPMG, Deloitte, Ernst & Young og PwC en av «The Big Five» («De fem store»), en gruppe med store, globale revisjonsselskaper som i dag kalles for «The Big Four» («De fire store»).
Little Big Man
Little Big Man er en amerikansk drama- og westernfilm fra 1970 med Dustin Hoffman i hovedrollen. Regi er ved Arthur Penn.
Hella Wuolijoki
Hella Maria Murrik Wuolijoki, født 22. juni 1886 i Helme, Livland død 2. februar 1954 i Helsingfors, var en finsk forfatter og politiker. Hun var født i Estland, men flyttet til Helsingfors i 1904.
Little Big Man
Handling
Den 121-årige Jack Crabb (Hoffman) ser tilbake på sitt mangfoldige liv som deltaker i de fleste hendelser og myter fra «det ville vesten».
Hella Wuolijoki
I 1920- og 1930-årene var hun en av de ledende politikerne på den venstresosialistiske siden, og hun var medlem av Riksdagen fra 1946 til 1948. Fra 1945 til 1949 var hun kringkastingssjef.
Sacramento (elv)
Sacramento er en 719 km lang elv som renner gjennom det nordlige California og ut i Stillehavet nordøst for Oakland. Elven ligger i San Joaquin Valley, som er den sentrale dalen i California og rommer elvene Sacramento fra nord og San Joaquin fra sør. Elven er den lengste i delstaten, og er både drikkevann, kilde for elektrisk kraft, og en vanningskilde for jordbruk i California.
Hella Wuolijoki
Bertolt Brecht bodde hos henne da han var på flukt under andre verdenskrig, og sammen skrev de Herr Puntila und sein Knecht Matti (1940).
Little Big Man
Handling
Det starter med at han blir reddet av Cheyenne-indianerne som 10-åring etter at Pawnee-indianeren har massakrert foreldrene hans. Han blir hos dem til han blir voksen da han vender tilbake til de hvites verden hvor han forsøker seg i ulike yrker som medisinselger, handelsmann og cowboy. Han havner etterhvert i hæren og deltar i et angrep mot Cheyenne-leiren, men blir rasende da soldatene dreper kvinner og barn. Når General Custer mange år senere, dreper hans hustru og barn bestemmer han seg for å hevne dem, og som speider for hæren leder han dem inn i en felle ved Little Big Horn.
Sacramento (elv)
Elveløpet begynner ved Shastafjellet i Siskiyou County helt nord ved grensen til Oregon. Samlet nedbørsområde er på 69 930 km². Shasta-demningen ble reist i 1945, og skaper Shastasjøen som gir 676 MW installert effekt. Tilsilting av elven har gjort den i praksis ikke navigerbar, en kanal i det nederste løpet klarer ikke over tid å holde elven åpen for større skip.
En østlig sideelv er elven Feather, og denne er demmet opp med den meget viktige Oroville-demningen som sikrer stor kraftproduksjon, flomsikring og drikkevann.
Estoy Enamorado
Estoy Enamorado (norsk: Jeg er foresket) er Wisin & Yandels første singel fra livealbumet La Revolución: Live. Sangen hadde premiere 19. juli, og ble utgitt for digital nedlasting 27. juli 2010. Låta var også inkludert i Deluxe-versjonen av deres åttende studioalbum, Los Vaqueros: El Regreso. Sangen er en reggaeton/R&B-ballade (romantikeo), med en melodi ledet av akustisk gitar. Den er skrevet av Juan Luis Morera (Wisin), Llandel Veguilla (Yandel), José Gómez, Victor Martínez og Ernesto F. Padilla Teksten handler om en som tilstår sin kjærlighet for sin partner.
Magnum, P.I.
Magnum, P.I. (også kalt Magnum) er en amerikansk krim- og dramaserie som ble vist på CBS fra 1980 til 1988. Serien handlet om den tidligere U.S. Navy SEAL-soldaten Thomas Magnum, som ble privatdetektiv på Hawaii. Magnum levede i et stort gjestehus på «Robins Nest», forfatteren Robin Masters gods på Hawaii; som ble bestyrt av den eksentriske briten Jonathan Quayle Higgins III, som tidligere hadde vært offiser i den britiske hæren. Hovedrollen som Magnum ble spilt av Tom Selleck, mens rollen som Higgins ble spilt av John Hillerman. Andre faste roller ble spilt av Roger E. Mosley og Larry Manetti. Produsent for serien var Joel Rogosin.
Serien gikk periodevis på NRK Detektimen fra 1984 og til slutten av 1980-årene. Den gikk på TV3 fra slutten av 1988 og på TVNorge fra 2005.
Handling
Serien handler om den tidligere U.S. Navy SEAL-soldaten Thomas Magnum, som nå er privatdetektiv på Hawaii. Magnum lever i et gjestehus på «Robins Nest», forfatteren Robin Masters gods på Hawaii; som bestyres av den eksentriske briten Jonathan Quayle Higgins III (John Hillerman), som tidligere har vært offiser i den britiske hæren. Magnum er ansatt som sikkerhetsansvarlig på godset. Men bruker mye at tiden på å nyte den luksus, som godset og stedet har å by på. Det inkluderer en Ferrari som Magnum disponerer. Dette er vel en del av lønnen han får, for at han er sikkerhets ansvarlig på stedet. Det hender også at han forsyner seg av godsets vinkjeller.
Med jevne mellomrom involveres han i utgangspunktet ufarlige kriminalsaker som ofte utarter i skuddvekslinger og biljakt. Det viser seg ofte at saken er veldig mye større, enn først antatt når han tok jobben. Higgins – er pertentlige bestyreren på godset. Han og hans trofaste hunder, er alltid med i serien. To svarte Dobberman hunder, som er ekstremt godt dresserte, Han er kritisk til Magnum sin leve-stil og avslappende holdning til omtrent alt. Noe som ofte fører en kulturkollisjon mellom de to.
Til kompanjonger har han to tidligere kamerater fra Vietnamkrigen, TC ( Theodore Calvin) og Rick – som egentlig heter Orville (Noe han ikke vil noen skal vite om). Ved hjelp av Rick sin kjennskap til folk i underverden. Kommer han i kontakt og får mye av informasjonen han trenger. Rick driver et hotell ved vannet med strand-bar, på øya. Der kommer Rick i kontakt med de fleste og vet det meste. Det er ikke mye informasjon som går han hus forbi.
Arthur Andersen
I forbindelse med Enron-skandalen i 2002, ble Arthur Andersen anklaget for å hindre rettsforfølgningen (engelsk: obstructing justice) etter påstandene om at ansatte forsøkte å makulere dokumentasjon som var relatert til revisjonsoppdraget i Enron. Nancy Temple, i Andersen juridisk avdeling, og David Duncan, ansvarlig for Enron-regnskapet, ble syndebukkene i denne skandalen, da de hadde gitt ordrene om å makulere dokumentene. Siden det amerikanske finanstilsynet SEC ikke tillater at tidligere dømte forbrytere (selskapet ble ansett som en forbryter) reviderer offentlige selskaper, godtok de å overgi lisenser og rettigheter til å bedrive revisjon under SEC, den 31. august 2002. Dette satte en umiddelbar stopper for selskapets operasjoner.
Estoy Enamorado
Musikkvideo
Musikkvideoen for Estoy Enamorado ble spilt inn i Los Angeles i California og i Mojaveørkenen utenfor Los Angeles i juni 2010, og er regissert av Jessy Terrero, som regisserer de fleste av Wisin & Yandels videoer. Musikkvideoen hadde premierer 19. august 2010.
1693 Hertzsprung
1693 Hertzsprung er en hovedbelteasteroide. Den ble oppdaget 5. mai 1935 av Hendrik van Gent ved Union Observatory i Johannesburg.
Little Big Man
Handling
Filmen er en blanding av historiske fakta og fiksjon.
Halvor Hansson
Halvor Hansson (født 4. juni 1886, død 4. november 1956) var en norsk offiser. Hansson deltok i kampene mot den tyske invasjonen i Norge i 1940, satt i krigsfangenskap i årene fra 1941 til 1945, og var etter andre verdenskrig en kort periode norsk forsvarssjef.
Hella Wuolijoki
Hella Wuolijoki var gift med Sulo Wuolijoki, og mormor til Finlands tidligere utenriksminister Erkki Tuomioja.
Halvor Hansson
Andre verdenskrig
Under felttoget i Norge i 1940 ble han utnevnt til oberst og generalstabssjef den 4. mai 1940. Da general Otto Ruge i oktober 1940 ble sendt til Tyskland, ga han Halvor Hansson Olaf Helset oppgaven med å ta ledelsen av offiserskorpset på hans vegne. Hansson ble arrestert av Gestapo 20. januar 1941. Hansson ble etterhvert satt, sammen med andre norske offiserer, i tysk fangenskap, fra 1941 til 1945, blant annet i Oflag XXI-C i Polen. Etter krigen var Hansson sjef for Forsvarsstaben fra 1. juni 1946 inntil han ble frabeordret ved kongelig resolusjon av 19. juli 1946. Han hadde da fungert som midlertidig sjef etter at Ruge hadde fått innvilget avskjed den 8. september 1945. Hanson fortsatte deretter som generalkrigskommissær med grad generalmajor.
Utmerkelser
For innsatsen under krigen ble Hansson tildelt St. Olavsmedaljen med ekegren.
Little Big Man
Om filmen
Filmen ble nominert til en Oscar (beste mannlige birolle). Den ble også nominert til flere Golden Globes og BAFTA-priser. Den vant i årene 1970–71 flere mindre internasjonale filmpriser.
Little big man gjorde det brukbart på kinoene og har fått gode kritikker. Den har fått så mye om 95 % på filmsiden Rotten Tomatoes.
I tillegg til å defineres som western berører den også sjangere som drama, komedie og krigsfilm.
Filmen regnes blant de første av den nye typen westernfilmer der indianernes perspektiv blir mer vektlagt enn normalt var. I den sammenheng kan en også nevne den langt mere brutale Soldier blue, fra samme år. Begge filmene drar samtidige paralleller til amerikanernes krigføring i Vietnam.
I rollene
(utvalg)
Magnum, P.I.
Handling
TC driver et helikopter transport firma – Island Hoppers, som han også er den eneste piloten. Firmaet driver med turist-chartring med et helikopter. Han gir turister og andre som betaler, rund-turer eller frakter folk rundt på øyene på Hawaii. Magnum får som regel overtalt han til å fly han, til steder han trenger å dra og lover å gjøre opp senere. Dette skjer selvfølgelig aldri at TC får igjen for fly turen. Så nærmest hver episode, når dem møtes første gang. Så starter det med at Magnum får beskjed at TC, at han ikke vill fly han dit han skal. Ofte til og med før han har spør om en tjenesten.
621 Werdandi
621 Werdandi er en hovedbelteasteroide og et medlem av asteroidefamilien Themis. Den ble oppdaga den 11. november 1906 av August Kopff fra Landessternwarte Heidelberg-Königstuhl i Heidelberg. Den er oppkalt etter Verdande, en av nornene i norrøn mytologi.
Ron Wood
Ronald David Wood (født 1. juni 1947), også kjent som Ron Wood, Ronnie Wood og Woody, er en britisk musiker, låtskriver, multi-instrumentalist, kunstner, forfatter og radiopersonlighet, best kjent som gitarist i The Faces og senere i The Rolling Stones.
På 1960-tallet spilte Wood i The Birds, The Creation og The Jeff Beck Group (der han en periode også var bassist). Han gikk på Ealing Art College da han i 1964 kom med i The Birds. Sammen med Rod Stewart, som var vokalist i Jeff Beck Group, dannet de i 1969 Faces sammen med tidligere medlemmer av The Small Faces. Faces hadde forholdsvis stor suksess frem til den ble oppløst i 1975. Da hadde Wood allerede begynt å spille med The Rolling Stones etter at Mick Taylor hadde trukket seg i 1974. I The Rolling Stones har han etter hvert utviklet et svært godt samspill med Keith Richards.
Wood har, i liket med Mick Jagger og Keith Richards, vært låtskriver i The Rolling Stones, men ikke så fremtredende. Han har blant annet blitt kreditert som låtskriver sammen med «The Glimmer Twins» på noen få låter.
Selv om Wood er best kjent som gitarist, har han også gitt ut flere soloalbum, uten at disse har blitt store suksesser. Blant hans egne låter er «Seven Days» fra albumet Gimme Some Neck (1979) – en låt han fikk av Bob Dylan. Han har også gitt ut det rene instrumental­albumet Mahoney's Last Stand (1976) sammen med bassisten i The Faces, Ronnie Lane.
Privatliv
Wood stammer fra en gruppe romanifolk som ble kalt Romanichals eller "bargees" fordi de bodde på kanalbåter (barges). Ron Wood ble født i Hillingdon i London og han har sagt at hans generasjon var den første i familien som ble født på tørt land. Ron hadde to eldre brødre, Art og Ted, som drev med grafikk og musikk. Ted Wood døde i 2004 og Art i 2006.
Wood har vært åpen om sin kamp mot sin alkoholavhengighet. Mellom 2003 og 2006 hadde han vært edru siden Rolling Stones sin 2002–03-turné. I juni 2006 ble det meldt at han startet rehabilitering etter økt bruk av alkohol. I juli 2008 rapporterte ITN (Independent Television News) at Wood hadde gått i rehabilitering seks ganger, den siste rett før bryllupet til datteren Leah. Han hadde planer om en syvende rehabilitering. Wood startet også med frimerkesamling som del av sin rehabilitering.
I juli 2008 forlot Wood sin daværende kone Jo Wood til fordel for Katia Ivanova, som han hadde møtt i en klubb i London. Ron Wood startet en ny omgang med rehabilitering 16. juli 2008. Jo Wood, søkte om skilsmisse som ble innvilget i 2009.
21. desember 2012 giftet Ron Wood seg med Sally Humphreys, eier av en virksomhet som drev med teaterproduksjon. Sally Humphreys var 31 år yngre enn Wood. De fikk tvillingdøtrene Gracie Jane og Alice Rose. De ble født 30. mai 2016, rett før Ronnie Woods 69-årsdag den 1. juni 2016.
Wood ble i 2017 diagnostisert med lungekreft og en del av hans ene lunge måtte fjernes. Han sa at han nektet å gjennomgå kjemoterapi, fordi han ikke ville miste håret. I april 2021, annonsert Wood at han igjen hadde blitt diagnostisert med kreft (småcellet lungekreft), men at hans leger hadde erklært ham "frisk" igjen etter behandling.
I 2021 annonserte Wood at han hadde vært edru i 10 år.
Med The Rolling Stones
Se The Rolling Stones' plateutgivelser fra 1976 og fremover (fra og med Black And Blue).
Landboreformene
Landboreformene er betegnelsen på lovendringene som ga danske festebønder bedre økonomiske og rettslige vilkår. Reformperioden varte i tidsrommet 1700–1850 og førte til omlegging av dansk jordbruk.
I begynnelsen av 1700-tallet og mange år fremover led bondestanden sterkt under umulige og elendige vilkår. Hoveri, jordfellesskap, stavnsbånd og tiendeytelser la store hindringer i veien for den ordinære bondestandens muligheter for et forbedret jordbruk og øket produksjon.
Det ble lagt et ytterligere press på bondestanden da befolkningstallet i denne perioden var stigende og etterspørselen fra utlandet var stor på grunn av alle krigene som foregikk. Man var nødt til å øke produksjonen i landbruket, da det var denne næringen som forsynte hele samfunnet med råvarer til manufaktur, håndverk og handel og samtidig skulle brødfø befolkningen.
Det økonomiske trykket på gårdmennene skyldtes de stigende skattene til staten samt et press fra de store godseierne for å oppnå mer hoveri og større festeinntekter. På grunn av dette sterke presset hadde godseierne vanskelig for å få festegårdene besatt. Bøndene hadde ikke tid eller ressurser til dette.
Innføringen av stavnsbåndet i 1733
Godseiernes problemer med å få besatt festegårdene førte til innføringen av stavnsbåndet – en mild form for livegenskap – i 1733. Det ble innført for å avhjelpe den alvorlige landbrukskrisen som blant annet skyldtes sviktende etterspørsel fra landene Danmark eksporterte til, men hovedsakelig skyldtes det press og forventninger i hjemlandet.
Migrasjonen av mennesker fra landsbygden til byene medførte at det var vanskelig å få festegårdene befolket.
Herremennene befalte festebøndene sine å drive de dårligste gårdene; bøndene kunne ikke sette seg i mot stavnsbåndet. Frederik IV hadde avskaffet godseiernes rett til å gi sine menn de fattigste gårdene, men ordningen ble gjeninnført av Christian VI og det ga godseierne en større autoritet; de holdt gårdmennene i et jerngrep med det resultat at produksjonen steg på tross av bondestandens usle kår.
Etter at denne retten ble gjeninnført, begynte herremenn og godseiere å plassere ut bøndene og folkene sine på de dårlige gårdene; det ga bøndene mer arbeide og ytterligere et trykk nedover. Da større arealer ble dyrket opp økte produksjonen og landets generelle velstand ble større, det ga også stigende befolkningstall.
Danmark var selvforsynt og la nye arealer under plogen for å imøtekomme etterspørselen etter landbruksprodukter. Bøndene fikk mer arbeid, mens noen måtte forlate sine gårder på grunn av kravene. En følge av denne utviklingen av jordbruket var et insitament for bøndene ettersom det ikke ble krevd skatter av de nydyrkede arealene som derfor ble ganske profitable.
Etter en hard oppstart merket bøndene smått om senn den forbedrede økonomien. Den store produksjonen medførte økt inntjening på landbruksprodukter særlig fordi England nå var i gang med landets industrialisering og importerte landbruksprodukter i stor skala.
De pålagte byrdene viste seg etter hvert å utvikle seg til en fordel for bøndene fordi utgiftene deres ikke steg i takt med prisstigningen; bøndene kunne få mer for sine produkter uten økte produksjonskostnader.
Festebøndenes motstand
En av drivkreftene bak landboreformene var misnøyen som bredte seg i bondestanden. Hoveriet hadde utviklet seg til grov utbytting og bøndene ville ikke betale avgifter og effektivisere sine bruk på egen hånd, slik de fikk beskjed om. De fant det umulig med alle de påtvungne arbeidsdagene de hadde hos sine godseiere i form av hoveri. Med de rammer og bestemmelser som var på denne tiden forekom disse pliktene dem umulige å oppfylle.
Regjeringen og øvrige godseiere begynte også å merke denne motstanden fra festebøndene i sine regnskaper og innså da at de måtte reagere på bondestandens utilfredshet. Imidlertid, som det nevnes i Jens Engbergs Guldalder eller…, så måtte det ikke koste godseierne ett øre.
Rhodopis
Rhodopis (gresk ροδωπις, virkelige navn er muligens «Dorikha») var en berømt gresk hetære (prostituert) på 500-tallet f.Kr. av trakisk opprinnelse. Hun er den ene av kun to hetærer som historikeren Herodotos nevnte med navn i sin omtale av disses profesjon (den andre var den senere Archidike)
Landboreformene
Sammensatte årsaker
Sammenfattende kan det sies at ønsket om endringer kom fra en stor del av befolkningen; bøndene var svært lite tilfredse med sin situasjon, kronprinsen og hans meningsfeller i landbokommisjonen – «Den Store Landbokommission» fra 1786 – samt Christian Colbjørnsen, ville også gjøre noe ved saken. Til syvende og sist kom reformene ut fra erkjennelsen om at man hadde nådd det produksjonsmessige taket. Da etterspørselen fra utlandet var stor og befolkningstallet stigende, var tiltak nødvendige. Det ville være til glede og nytte for alle med mere produksjon og større velstand og det var denne erkjennelsen som var startskuddet til reformene.
Dansk økonomisk tenking i samtiden
For en utdypende emneartikkel, se: Økonomisk idehistorie.
Rhodopis
I henhold til Herodotos (og blir senere gjengitt av Strabon, Athenaios, Ovid og det bysantinske leksikonet Suda) var hun en samtidig slave sammen med eventyrfortelleren Æsop, begge tilhørte en herre ved navn Iadmon fra Samos, en øy i Egeerhavet. Hun ble deretter eiendommen til Xanthes, også fra Samos, og som tok henne til den greske byen Naukratis i Egypt. Dette skjedde i løpet av regimet til farao Amasis II. I Egypt fortsatte hun å arbeide som en hetære til fordel for sin herre. Dette førte til at hun møtte Kharaksos, den eldste broren til den kjente poeten Sapfo fra øya Lesbos. Han hadde kommet til Naukratis som handelsmann og ble såpass forelsket i henne at han kjøpte henne fri for «en meget stor sum» penger. Sapfo skrev senere et dikt hvor hun anklaget Rhodopis for å lurt Kharaksos for hans formue.
Landboreformene
Merkantilisme
Merkantilisme er en betegnelse for den økonomiske politikken som ble ført i Europa på 1600-og 1700-tallet og som gikk ut på å fremme en variert struktur i arbeidslivet og utvikle andre sektorer enn landbruket, som var den dominerende leveveien. Merkantilismen mente at ethvert land burde bygge opp en mest mulig komplett industri og bearbeiding av egne råvarer, og unngå import av ferdigvarer. Tenkningen var utpreget nasjonal og proteksjonistisk, hvor hver stats ledere skulle fremme en politikk som stimulerte import av råvarer og eksport av ferdigvarer.
Rhodopis
Rhodopis fortsatte å leve i Naukratis etter at hun var blitt frikjøpt fra slaveriet og hun satte opp et hus med «kvinner av dårlig rykte», bygget seg en driftig forretning og skaffet seg en liten formue. Som en mål for hennes takknemlighet fikk hun bestilt et kostbart offer til gudene, en tiendedel av hennes inntekter gikk til et tempel i Delfi hvor ti jernspidd ble dedikert hennes navn. Herodotos bevitner om at han hadde sett disse.
Det vandret en historie rundt i Hellas om at Rhodopis skal ha bygget den tredje pyramiden i Egypt. Herodot går til store anstrengelser for å hvis hvor absurd denne historien er, men historien hadde likevel godt fotfeste og blir gjenfortalt av den romerske forfatteren Plinius den eldre (død 79 e.Kr.) som et ubestridt faktum. Opprinnelsen til denne vandrefortellingen, som er udiskutabel falsk og urimelig, har blitt forklart med stor sannsynlighet av Georg Zoega og Christian Charles Josias Bunsen: Som en konsekvens av navnet Rhodopis ble hun blandet sammen og forvekslet med Nitokris, den egyptiske dronningen og en heltinne i mange egyptiske legender, og som av den romerske taleren Sextus Julius Africanus og av biskop Eusebius av Cæsarea (død 340) blir bekreftet for å ha bygget den tredje pyramide. Selv om dette er mer sannsynlig er det likevel ikke riktig. Den tredje pyramide ble bygget av farao Menkaura (gresk Mykerinos), og kalles derfor også «Menkauras pyramide».
En annen fortelling om Rhodopis, som blir nevnt av Stabon og Claudius Aelianus, gjør henne til dronning av Egypt, noe som i og for seg gjør den felles identiteten hennes med Nitokris mer sannsynlig. Det er sagt at Rhodopis en dag badet (eller vasket klær) i elven ved Naukratis da en ørn stjal den ene av hennes sandaler eller tøfler, fløy avgårde med den og slapp den senere ned i fanget på den egyptiske kongen da han administrerte rettferdighet i Memfis. Tiltrukket av den merkelige hendelsen (ørnen er guden Horus’ symbol) og at sandalen var kostbar hvilte han ikke før han funnet eieren til den vakre sandalen. Så snart han fant henne gjorde han henne til sin dronning.
At en farao ville ha giftet seg med slavepike er dog usannsynlig da det var langt under hans stand. Tradisjon tro giftet farao seg med sine søstre, slik tilfellet var med farao Ahmose. Det er dog ikke utenkelig at farao hadde flere slavepiker som elskerinner. Denne varianten av fortellingen om Rhodopis blir betraktet som et eventyr ved at den er til forveksling lik eventyret om Askepott, og betraktes således som en av de eldste opprinnelseshistorie for Askepott. Den er ikke i seg selv den aller eldste Askepott-fortellingen. I Kina er det dokumentert en enda eldre fortelling.
Litteratur
Rhodopis Ροδώπις Rodopi (schiava)
Landboreformene
Fysiokratisme
Denne oppfatningen kalles fysiokratisme –  «naturvelde», «la naturen råde» –   og ifølge denne økonomiske teorien skulle statens økonomiske politikk først og fremst styrke og tilgodese landbruket. Dette kunne best skje ved å fjerne alle hindringer og bånd. Man mente at man skulle la landbruket utvikle seg fritt uten statlig innblanding. Fysiokratene var jordbrukssamfunnets forløpere for de senere økonomiske liberalister, som fikk sin storhetstid fra 1840-årene.
Liberalisme
I Danmark-Norge med sin store utenrikshandel hadde liberalismen sterke talsmenn, slik den var formulert av Adam Smith i 1776. Liberalistenes slagord «Laissez-faire» – 'la det stå til' – betydde i dansk sammenheng å slippe til vekstkraften i landbruket gjennom satsing på effektivisering og eksportjordbruk. Den danske liberalisme hadde klare fysiokratiske røtter, den økonomiske lære befant seg ofte i en mellomposisjon, med maksimer som «Hvad der gavner landbruget, gavner kongen» og «Fattige bønder, fattigt rige og dermed fattig konge» Kombinert med liberalismens krav om økonomisk frihet og frigjøringen av skaperkraften i hver enkelts egeninteresse, bidro den økonomiske tenking i Danmark til en bondefrigjøring og oppløsning av stavnsbåndet med det resultat at landbruket og bøndene fikk et økonomisk oppsving. I Danmark-Norge, og senere i hvert av landene, blomstret en kraftig liberalistisk tenking i første halvdel av 1800-tallet som kulminerte med opphevingen av eksporttollen på korn (korntollen) og andre proteksjonistiske handelshindre og privilegier.
Metningspunktet nådd
Mot slutten av 1700-tallet innså man at en ikke kunne oppnå ytterligere produksjon og stigende økonomi med de forutsetninger bondestanden da hadde.
Det var umulig for bonden å dyrke opp mer jord, da hoveriet hadde nådd et stort omfang og dessuten skulle gårdene holdes ved like. Hvis man fortsatte i samme spor ville konsekvensen være en stagnasjon både økonomisk og sosialt. Man hadde nådd et produksjonsmessig tak, og var nødt til å gi bøndene mer frihet. Dette ville gi både bedre produkter og større produksjon. Med de høye salgsprisene det hadde vært, kom det også som et ønske fra både regjeringen og godseierne om å øke produksjonen.
Dette ville føre til større inntekter for godseierne og for regjeringen; en øket produksjon kunne bety større befolkning, noe som ville gi regjeringen mere skatt og ikke minst mulighet for en større flåte og hær – en styrking av landet utad såvel som innad.
De sentrale personene
Det var disse talsmennene for fysiokratismen som tok initiativet til bondens frigjøring i form av landboreformene. Uten kronprinsens og de tre herrenes støtte var reformene muligens aldri blitt til.
Reformene hadde imidlertid også en rekke åndelige fedre i opplysningskretsen rundt Sorø Akademi, bl.a. fysiokraten J.S. Sneedorff og Tyge Rothe, som fra midten av 1700-tallet hadde gjort seg til ivrige talsmenn for lettelse av bøndenes vilkår med frihet og øket produktivitet til følge. Ønsket var å få skapt en velstående middelklasse og på den måten motarbeide de enorme kontrastene som fantes i det danske standssamfunnet på denne tiden. Man var overbevist om at kilden til rikdom lå i jorden og dermed var det landbruket som skulle utvikles. Man var nødt til å gi bøndene et insitament til å arbeide og produsere mer.
Bondebefolkningens forhold
I tiden før reformenes frigjøring av bondestanden var deres levevilkår kummerlige. Festebøndene led under sine godseieres tyranni og måtte dessuten betale et årlig beløp, yte arbeidstjeneste, utføre hoveri og betale tiende til godseieren – tienden gikk imidlertid til staten.
Godseieren kunne til enhver tid avstraffe festebonden, sperre han inne eller innskrive ham til militsen hvis bonden f.eks. nektet å overta en dårlig gård. Festebøndene kunne ikke forlate sine gårder på grunn av stavnsbåndet og levde på et eksistensminimum. Festebøndene hadde ikke tid til å passe sine egne marker ettersom hoveriet tok all deres fritid.
Hoveri
Hoveri var det pliktarbeidet som bøndene bidro med til hovedgårdenes drift eller til det offentlige. I begge tilfelle var hoveri en del av avgiften for bruken av jord eller bolig. Omfanget av hoveriet vokste gjennom 1600-og 1700-tallet. Den eldre betegnelsen ukedagstjener avspeilet at det ble en arbeidsdag ukentlig.
Gjennom 1700-tallet ble hoveriet mer og mer omfattende. Det ble til gårdmannens viktigste avgift til godseieren og endte til slutt med å være fire ganger så mye verdt som landgildet, den årlige avgiften som festebonden betalte godseieren, ofte i form av naturalia.
Stavnsbåndet oppheves i 1788
Bak opphevingen av stavnsbåndet sto godseierbrødrene Ludvig og Christian Ditlev Reventlow, jurist Christian Colbjørnsen og godseier Anders Peter Bernstorff. Det var disse hovedpersonene som fikk det igjennom rent politisk, med regenten, kronprins Frederiks støtte i ryggen.
Stavnsbåndet var det sentrale element i det gamle landbosamfunnet, som det også nevnes i en kilde i Torbens Hansgårds avhandling Landboreformerne i Danmark. Det var umulig for en festebonde eller husmann å bryte opp fra stavnsbåndet ettersom dette ville bli hardt straffet og godseieren så ingen grunn til å avskaffe det da det var en av hans største inntektskilder, det gav han makt og garanti for billig arbeidskraft.
Denne ordningen låste hele strukturen og som V. Falbe Hansen nevner det i en skriftlig kilde, skulle det kongelig innblanding til for å løse ved denne knuten. Det var derfor et vendepunkt da stavnsbåndet opphørte i 1788. Landbruket trådte inn i en ny blomstrende æra som også var startskuddet til den kjeden av reformer som kom i årene etter.
Frihetsstøtten er en 20 meter høy obelisk reist av borgerne i København som et monument til minne om opphevingen av stavnsbåndet. Grunnstenen ble lagt ned av kronprins Frederik (senere Frederik VI) den 31. juli 1792.
Fortsatt utilfredshet hos mange godseiere
Mange godseiere var imidlertid lite tilfredse med festebøndenes frihet og det kom til stor debatt da godseierne nå mistet en betydelig del av sin makt. Sommeren 1790 gikk 103 godseiere fra Jylland sammen og skrev et klagebrev direkte til den reformvennlige kronprins Frederik, som jo var den endelige drivkraften bak bøndenes frihet. Her fremsatte godseierne sine problemer etter avskaffelsen av stavnsbåndet.
Godseierne så med ublide øyne på kronprinsen og landbokommisjonen hvor Reventlow og Bernstorff satt. Dette var imidlertid bare i begynnelsen inntil inntektene økte og gårdene deres steg i verdi.
Kronprins Frederik imøtekom kritikken fra godseierne
Kronprinsens løsning på dette var en lovforordning som han offentliggjorde den 25. mars 1791. I Kilde 13.6 er denne nedtegnet og her fastsatte kronprins Frederik noen rammer for hoveriet som han mente skulle fortsette i en litt mindre og moderat mengde.
På side 103 – 104 i Danmark under forvandling sees en debatterende brevutveksling hvor en godseier så seg utilfreds med den foreslåtte bondefrigjøringen. I kilde 10.1, skrev embetsmann Henrik Stampe sin oppfatning av bondefriheten.
Henrik Stampe uttrykte tydelig de fordelene som ville fremkomme ved en bondefrigjøring og skrev også følgende:
Henrik Stampe prøvde å overbevise andre om fordelene ved frie bønder og forsøkte å peke på en del retningslinjer og gode råd til godseierne. Henrik Stampe var fysiokrat og overbevist om at med større frihet ville bonden dyrke opp mer jord og dermed øke velstanden.
Direktoratet for byggkvalitet
Direktoratet for byggkvalitet er et norsk direktorat som forvalter det bygningstekniske regelverket, fører tilsyn med regler om dokumentasjon av byggevarers egenskaper og driver ordningen for sentral godkjenning av foretak etter plan- og bygningsloven. Direktoratet har få oppgaver direkte i byggesaker, som hovedsakelig tilligger kommunene med fylkesmannen som klageinstans.